Document ID: 31998D0743

31998D0743
L 358/109
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 21 декември 1998 година
относно подробните разпоредби за състава на Икономическия и финансов комитет
(98/743/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 109в, параграф 3 от него,
като взе предвид предложението на Комисията (1),
като взе предвид становището на Европейската централна банка (2),
като взе предвид становището на Паричния комитет (3),
(1)
като има предвид, че Договорът предвижда създаването на Икономически и финансов комитет в началото на третия етап от Икономическия и паричен съюз;
(2)
като има предвид, че Договорът задължава Съвета да приеме подробни разпоредби относно състава на Икономическия и финансов комитет; като има предвид, че държавите-членки, Комисията и Европейската централна банка имат право да назначават не повече от двама членове на комитета;
(3)
като има предвид, че задачите на Икономическия и финансов комитет се определят от член 109в, параграф 2 от Договора; като има предвид, че част от задачите на Икономическия и финансов комитет са да следи икономическата и финансовата ситуация в държавите-членки, както и да представя редовни доклади за тях на Съвета и на Комисията, включващи по-специално преглед на финансовите отношения с трети страни и международни институции; като има предвид, че Икономическият и финансов комитет участва в подготовката на работата на Съвета, включваща, inter alia, по изготвянето на препоръки относно многостранното наблюдение и общите насоки на икономическата политика, залегнали в член 103 от Договора, както и на решения, изисквани като част от процедурата за прекомерно големия бюджетен дефицит, предвидена в член 104в; като има предвид същността и значението на тези задачи, е от съществено значение членовете на комитета и техните заместници да се избират от средите на експерти с доказани професионални качества в икономическата и финансовата сфера;
(4)
като има предвид, че в своята Резолюция (4) относно координацията на икономическата политика в третия етап от ИПС на заседанието си в Люксембург на 12 и 13 декември 1997 г. Европейският съвет предвижда Икономическият и финансов комитет да изготви рамката, в която диалогът между Съвета и Европейската централна банка да се конституира и провежда на равнище високопоставени длъжностни лица; като има предвид, че въпросните длъжностни лица трябва да са представители на националните централни банки и Европейската централната банка, а също така и на държавните администрации;
(5)
като има предвид, че понятието „администрация“ се отнася до функциите на министрите, участващи в Съвета, когато заседават министрите на икономиката и финансите;
(6)
като има предвид, че участието в Комитета на длъжностни лица от Европейската централна банка и националните централни банки не следва да противоречи на разпоредбите, предвидени в член 107 от Договора,
РЕШИ:
Член 1
Държавите-членки, Комисията и Европейската централна банка имат право да назначат по двама членове на Икономическия и финансов комитет, както и двама заместници.
Член 2
Членовете на Комитета и техните заместници се избират измежду експерти с доказани професионални качества в икономическата и финансовата сфера.
Член 3
Двамата членове, назначени от държавите-членки, се избират съответно от средите на висши служители на администрацията и националната централна банка. Заместниците се избират при същите условия.
Член 4
Настоящото решение се публикува в Официален вестник на Европейските общности.
То влиза в сила от 1 януари 1999 г.
Съставено в Брюксел на 21 декември 1998 година.

Labels: 2
18
9
15